《最高楼 寿翁簿二月初十》
宋代·佚名

中和节过，捻指又经旬。逢盛旦，诞生申。当年昴宿呈佳瑞，今朝南极见箕星。

寿而昌，年未老，绿袍新。宝鸭沉烟堂上袅，珠翠捧、椒觞满斟。

来庆贺，尽佳宾。彩戏斑斓多桂子，更看兰玉列阶庭。

桓庄椿，祝遐算，八千春。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。